CELEX: 62021CN0485
Language: da
Date: 2021-08-05 00:00:00
Title: Sag C-485/21: Anmodning om præjudiciel afgørelse indgivet af Rayonen sad Nessebar (Bulgarien) den 5. august 2021 — »S.V.« OOD mod E. Ts. D.

11.10.2021   
            
            
               DA
            
            
               Den Europæiske Unions Tidende
            
            
               C 412/7
            
         
      Anmodning om præjudiciel afgørelse indgivet af Rayonen sad Nessebar (Bulgarien) den 5. august 2021 — »S.V.« OOD mod E. Ts. D.
      (Sag C-485/21)
      (2021/C 412/05)
      Processprog: bulgarsk
      
         Den forelæggende ret
      
      Rayonen sad Nessebar
      
         Parter i hovedsagen
      
      
         Sagsøger:»S.V.« OOD
      
         Sagsøgt: E. Ts. D.
      
         Præjudicielle spørgsmål
      
      
                  1)
               
               
                  Er fysiske personer, som er ejere af lejligheder i et lejlighedskompleks, hvad angår de retlige forhold, som de indgår i, for så vidt angår administration og vedligeholdelse af lejlighedskompleksets fællesarealer, »forbrugere« (som omhandlet i artikel 2, litra b), i Rådets direktiv 93/13/EØF (1) af 5. april 1993 om urimelige kontraktvilkår i forbrugeraftaler og artikel 2, nr. 1, i Europa-Parlamentets og Rådets direktiv 2011/83/EU (2) af 25. oktober 2011)?
               
            
                  2)
               
               
                  Er fysiske personers egenskab af »forbruger« for personer, som er ejere af lejligheder i et lejlighedskompleks, afhængig af, hvilken type retlige forhold de indgår i (individuel aftale om administration og vedligeholdelse af fællesarealerne, aftale i henhold til artikel 2, i zakon za upravlenie na etazjna sobstvenost (lejlighedsadministrationsloven), administration forestået af ejerforeningens generalforsamling)?
               
            
                  3)
               
               
                  Er lovgivning, som tillader forskelsbehandling (hvad angår egenskaben »forbruger«) af ejerne i et lejlighedskompleks, afhængigt af, om ejerne har indgået en individuel aftale om administration og vedligeholdelse af lejlighedskompleksets fællesarealer eller ej (i sidstnævnte tilfælde er udgøres den administrative myndighed af ejerforeningens generalforsamling), i overensstemmelse med Europa-Parlamentets og Rådets direktiv 2011/83/EU af 25. oktober 2011?
               
            
         (1)  EUT 1993, L 95, s. 29.
      
         (2)  Europa-Parlamentets og Rådets direktiv 2011/83/EU af 25.10.2011 om forbrugerrettigheder, om ændring af Rådets direktiv 93/13/EØF og Europa-Parlamentets og Rådets direktiv 1999/44/EF samt om ophævelse af Rådets direktiv 85/577/EØF og Europa-Parlamentets og Rådets direktiv 97/7/EF (EUT 2011, L 304, s. 64).